‘राजयोग ध्यान से आंतरिक शक्तियां होती हैं जागृत’
दुनिया में आज तनाव हर किसी के जीवन का हिस्सा बन गया है। हर व्यक्ति तनावग्रस्त है और इसी कारण दिन-प्रतिदिन अनेकानेक शारीरिक और मानसिक रोग हो रहे है। आज लोगों के पास हर साधन, बाहरी सुख-सुविधा सब कुछ है फिर भी अंदर से खालीपन है। मन अशांत है कारण हमने भौतिक चीजों को इकट्ठा करने में अपना सारा समय और उर्जा लगा दी लेकिन शरीर को चलाने वाली जो मूल शक्ति आत्मा है उसकों शक्तिशाली बनाने के लिए कभी ध्यान नहीं दिया। तनाव समाप्त करने और जीवन को खुशहाल बनाने का सर्वश्रेष्ठ उपाय योग ध्यान ही है। इससे हमारा आत्मविश्वास और आंतरिक शक्तियों का विकास होता है।
यह बात ब्रह्माकुमारी संस्थान के नीमच सबझोन की संभागीय संचालिका राजयोगिनी सविता बहन ने कही। उन्होंने बताया सुबह उठते समय केवल पांच मिनिट परमात्मा का ध्यान करें तो हमारा सारा दिन खुशहाल रहेगा। यही प्रक्रिया रात को सोते समय दोहराए। राजयोगिनी ब्रह्माकुमारी मेघना बहन ने उपस्थित जनसमुदाय को राजयोग ध्यान का अभ्यास करवा कर गहन सुख-शांति का अनुभव कराया। लोगों ने ग्वालटोली में जल्दी ही कार्यक्रम का आग्रह किया। सविता बहन ने स्वीकृति प्रदान की।
कार्यक्रम में मौजूद महिलाएं। इनसेट: संबोधित करती हुई सविता बहन।
hin_Deva hin_Deva hin_Deva hin_Deva